Lögreglan á höfuðborgarsvæðinu handtók í gær tvo menn í tengslum við rannsóknina á morðinu í Rauðagerði um síðustu helgi. Tíu manns eru því í haldi lögreglu vegna rannsóknarinnar.
Margeir Sveinsson aðstoðaryfirlögregluþjónn segir að tvímenningarnir séu erlendir ríkisborgarar og ákvörðun um hvort að farið verði fram á gæsluvarðhald yfir þeim liggi ekki fyrir. Mennirnir voru handteknir á höfuðborgarsvæðinu. Alls eru því tíu manns í haldi vegna rannsóknar málsins, átta í gæsluvarðhaldi. Allt fólkið sem er í haldi eru erlendir ríkisborgarar utan einn, sem er Íslendingur. Að sögn Margeirs er rannsóknin í fullum gangi, yfirheyrslur fara fram yfir þeim sem eru í haldi og telur lögreglan að hún sé með í haldi þá sem að málinu koma að einhverju leyti. Auk þess er unnið úr þeim gögnum sem fyrir liggja en lögreglan hefur farið í fjölda húsleita í tengslum við rannsóknina.
Lögreglan handtók tvo til viðbótar í gær vegna rannsóknarinnar á morðinu í Rauðagerði. Tíu manns eru þvi í haldi vegna málsins.